My Big Fat Greek Wedding
<s>My Big Fat Greek Wedding (, u Srbiji prikazan pod naslovom Moja velika mrsna pravoslavna svadba, u Hrvatskoj pod naslovom Moje veliko grčko vjenčanje) je kanadsko-američka filmska komedija snimljena 2002. godine u režiji Džoela Zvika.</s><s>Temelji se na pozorišnoj monodrami koju je napisala i izvodila Nija Vardalos, kanadska komičarka grčkog porekla, velikim delom inspirisana sopstvenim iskustvima prilikom sklapanja braka sa ne-grčkim glumcem Ajanom Gomezom.</s><s>U projektu, koji je producirala Rita Vilson, je učestvovao veliki broj holivudskih glumaca koji su, kao i Vilson i Vardalos, grčkog porekla.</s><s>Iako je imao nizak budžet, doživeo je iznenađujući komercijalni uspeh.</s><s>Sledeće godine je na osnovu filma snimljena TV-serija My Big Fat Greek Life, ali ona nije imala uspeha.</s>

<s>Radnja</s>

<s>Mlada Grkinja Fotula „Tula“ Portokalos, ćerka vlasnika grčkog restorana Zorba, zaljubljuje se u mladića koji nije Grk.</s><s>Ona živi u prilično zatvorenoj porodici, koja se druži samo sa ostalim Grcima emigrantima.</s><s>Upornošću je naterala oca da joj dozvoli da studira, ali su mnogo veći problemi nastali kada je porodicu upoznala sa svojim mladićem.</s><s>Tula je u procepu između tradicije i porodičnog nasleđa s jedne strane i ljubavi prema mladiću s druge.</s>

<s>Produkcija 
 reditelj: Džoel Zvik
 scenarista: Nija Vardalos
 snimatelj: Džef Džer
 kostimograf: Majkl Klensi
 muzika: Kris Vilson, Aleksander Janko
 producent: Gari Gecman, Tom Henks, Rita Vilson
 scenografija: Gregori P. Kin
 montažer: Mija Goldman</s>

<s>Uloge 
 Nija Vardalos (Tula Portokalos)
 Džon Korbet (Ijan Miler)
 Majkl Konstantajn (Gas Portokalos)
 Lejni Kazan (Marija Portokalos)
 Andrea Martin (Teta Vula)
 Džoi Faton (Anđelo)</s>

<s>Izvori</s>

<s>Spoljašnje veze</s>

<s>Kanadski filmovi
Američki filmovi
Filmske komedije
Romantične komedije
Authority control 2</s>

